<classify> Pambano hilo limepangwa kufanyika mjini Manchester, Septemba 19 na maandalizi yake yamekamilika.Meneja mpya wa bondia huyo, Juma Ndambile alisema Cheka ataondoka nchini Septemba 15, mwaka huu kwenda Uingereza kwa ajili ya pambano hilo litakalokuwa la raundi 10.Ndambile ambaye ni Mkurugenzi Mtendaji wa Kampuni ya Advance Security, alisema ameamua kuingia mkataba wa mwaka mmoja na Cheka ili kurejesha heshima yake katika mchezo huo na pambano la Uingereza ni la mtoano kwa ajili ya kuwania ubingwa wa dunia.Alisema Cheka anatakiwa kushinda pambano hilo ili kusaini mkataba mnono wa zaidi ya Dola za Marekani 25,000 Sh milioni 50 ili kupigana katika pambano linalofuata la ubingwa. Alisema endapo atashinda pambano hilo, atasaini mkataba mwingine za zaidi ya dola 25,000 ili kupigana pambano la tatu.Lengo ni kumfanya bondia bora ili hata akiachana na masumbwi ya kulipwa, awe na maisha mazuri, chini yangu pia nitamfundisha jinsi ya kuwekeza katika biashara na kujipatia kipato, nilisikitishwa sana matatizo aliyopata, alisema Ndambile.Alisema Cheka amekuwa na heshima kubwa nchini na ghafla heshima hiyo ilipotea kutokana na mambo ya kidunia na yeye ameamua kumsaidia ili aepukane na mambo hayo.Cheka alisema kuwa amefurahi sana kupata meneja mpya ambaye tayari amemtafutia pambano nje ya nchi na sasa imebakia kwake ni kufanya kazi tu.Ndambile amenilipia kambi ya zaidi ya shilingi milioni mbili hapa jijini, nakaa mimi na kocha wangu, naahidi kufanya vyema kwenye pambano hilo, alisema Cheka.Bondia huyo maarufu wa Morogoro aliwahi kutupwa jela mapema mwaka huu kwa kutiwa hatiani kwa shambulio la kudhuru mwili, lakini baadaye akaachiwa kwa kutumikia kifungo cha nje.  <topic>: MICHEZO 